CELEX: 62013TN0692
Language: hu
Date: 2013-12-20 00:00:00
Title: T-692/13. sz. ügy: 2013. december 20-án benyújtott kereset — SACBO kontra Bizottság és TEN-T EA

15.2.2014   
            
            
               HU
            
            
               Az Európai Unió Hivatalos Lapja
            
            
               C 45/43
            
         2013. december 20-án benyújtott kereset — SACBO kontra Bizottság és TEN-T EA
   (T-692/13. sz. ügy)
   2014/C 45/74
   Az eljárás nyelve: olasz
   
      Felek
   
   
      Felperes: Società per l'aeroporto civile di Bergamo-Orio al Serio SpA (SACBO SpA) (Grassobbio (BG), Olaszország) (képviselők: G. Greco, M. Muscardini és G. Carullo ügyvédek)
   
      Alperesek: a Transzeurópai Közlekedési Hálózat Végrehajtó Hivatala (TEN-T EA), Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               elsődlegesen: semmisítse meg a TEN-T EA 2013. október 23-i határozatát, és valamennyi megelőző, a határozatban megjelölt jogi aktust, amennyiben a 2013. március 18-i határozat megerősítésével elfogadhatatlannak nyilvánította az 1., 2.1., 4., 5., 6. és 7. tevékenységekre vonatkozó külső költségeket, ezzel csökkentette az előírt társfinanszírozást és 158 517,54 euró visszatérítését kérte annak minden jogi következményével;
            
         
               —
            
            
               másodlagosan: állapítsa meg a társfinanszírozás tárgyát képező tevékenységekkel kapcsolatos csalárd szándék, valamint e tevékenységek mesterséges felosztásának hiányát, következésképpen pedig semmisítse meg a TEN-T EA 2013. október 23-i határozatát és valamennyi megelőző, a határozatban megjelölt jogi aktust, amennyiben a 2013. március 18-i határozat megerősítésével elfogadhatatlannak nyilvánította az 1., 2.1., 4., 5., 6. és 7. tevékenységekre vonatkozó külső költségeket, ezzel csökkentette az előírt társfinanszírozást és 158 517,54 euró visszatérítését kérte annak minden jogi következményével;
            
         
               —
            
            
               mindenképpen határozza meg újból a finanszírozásnak a Bizottság által megjelölt módon történő csökkentését az arányosság elvének fényében a legmegfelelőbbnek tekintett mértékben;
            
         
               —
            
            
               kötelezze az alpereseket a költségek viselésére.
            
         
      Jogalapok és fontosabb érvek
   
   A felperes a jelen ügyben azonos T-270/13. sz., SACBO kontra Bizottság és TEN–T EA ügy (HL C 207., 2013.7.20., 46. o.) felperesével.
   E tekintetben pontosítani kell, hogy ezen eljárás keretében mindkét alperes a kereset elfogadhatatlanságára hivatkozik, amennyiben az olyan jogi aktus ellen irányul, amely álláspontjuk szerint nem végleges.
   A felperes szerint csak puszta óvatosságból és védekezésként került sor a kereset előterjesztésére a Hivatal által 2013. október 23-án elfogadott intézkedés ellen a finanszírozás csökkentésére vonatkozó határozat jogellenessége ismételt sérelmezésének érdekében.
   A hivatkozott jogalapok és fontosabb érvek azonosak a T-270/13. sz. ügy keretében már hivatkozottakkal.